google/wiki40b huggingface dataset:
PUMA Group

PUMA Group alebo po nemecky aj PUMA-Konzern je skupina podnikov (koncern) na čele s  podnikom PUMA Aktiengesellschaft Rudolf Dassler Sport (skrátene PUMA AG Rudolf Dassler Sport alebo neformálne PUMA AG), sídliacim v Nemecku a založeným v roku 1948. 
Vyrába a vyvíja výrobky z oblasti "sportlifestyle" (obuv, odevy a príslušenstvo). Skupine patria značky PUMA, Cobra Golf a Tretorn. Výrobky predáva v 120 štátoch, centrály má v Herzogenaurachu (Nemecko), Bostone, Londýne a Hongkongu.
Boulevard Gouvion-Saint-Cyr

Trasa

Boulevard Gouvion-Saint-Cyr začína severne od Porte Maillot pri Kongresovom paláci (z južnej strany prilieha Boulevard de l’Amiral-Bruix) a končí na Porte de Champerret (križovatka ulíc Avenue Stéphane Mallarmé a Avenue de Villiers). Boulevard Berthier naň potom nadväzuje o niekoľko metrov južnejšie od Place Stuart Merrill.

Dejiny

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Ešte predtým tadiaľto viedla cesta, ktorá sa nazývala Route de la Révolte. Tá vznikla okolo roku 1750 na mieste starej cesty vedúcej do Saint-Denis.
Biznis model

Štruktúra nákladov

Štruktúra nákladov predstavuje všetky náklady, ktoré sú potrebné k chodu biznis modelu. Tento stavebný prvok popisuje najdôležitejšie náklady, ktoré vznikajú v súvislosti s fungovaním určitého biznis modelu.
Dercé

Poloha

Obec má rozlohu 12,28 km². Najvyšší bod je položený 136 m n. m. a najnižší bod 62 m n. m.

Obyvateľstvo

Počet obyvateľov obce je 165 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železný vrch

Prístup

Chodník vedúci priamo po hrebeni od vyhliadky Krakonoš je z dôvodu ochrany prírody (I. zóna KRNAP) uzavretý. Vrchol obchádza žlto značená Dřevařská cesta z údolia Bílého Labe do Špindlerovho Mlyna, ktorá je k nemu najbližšie na severovýchodnom svahu - 400 m s prevýšením 230 m.
Richard Thompson (atlét)

Peking 2008

Na olympijských hrách v Pekingu 2008 získal striebornú medailu v behu na 100 m časom 9,89 s. Na prvého Usaina Bolta strácal 20 stotín sekundy a pred tretím Watlerom Dixom mal náskok dvoch stotín.
Takisto striebornú medailu získal v štafetevom behu na 4x100 metrov. Bežal v semifinále aj vo finále.
Sericit

Sericit je jemne zrnitá svetlá sľuda, odroda muskovitu, alebo paragonitu. Vytvára tabuľkovité kryštály, zhluky a agregáty najčastejšie v rôznych premenených horninách. Vryp sericitu je biely a je dokonale štiepateľný.

Výskyty

Často je súčasťou fylitov, nachádza sa aj v pegmatitoch a zriedkavo na rudných žilách. Na Slovensku sa vyskytuje v Slovenskom rudohorí, a v Nízkych Tatrách (Magurka).
Louvatange

Poloha

Obec má rozlohu 3,31 km². Najvyšší bod je položený 265 m n. m. a najnižší bod 234 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Madový

Klubový hokej

S hokejom začínal v Trenčíne v klube Dukla Trenčín. V sezóne 1988/89 si vybojoval reprezentačný dres Československa do 18 rokov. V sezóne 1989/90 absolvoval premiéru medzi mužmi, keď sa predstavil v 5 stretnutiach v drese Dukly Trenčín vo federálnej lige. V sezóne 1990/91 sa stal už stabilným členom kádra Dukly Trenčín. Aj v tejto sezóne si obliekol reprezentačný dres Československa. Tentokrát to bol, ale dres Československa do 20 rokov. Za Duklu Trenčín odohral nasledujúcich šesť sezón. Sezónu 1996/97 odohral v Extralige v drese klubu HK Spartak Dubnica nad Váhom. V tejto sezóne klub z Dubnice nad Váhom vypadol z Extraligy a Martin Madový podpísal zmluvu s klubom 1.EV Weiden z 2.nemeckej ligy. Po jednej sezóne strávenej v Nemecku sa vrátil do Dubnice, ktorá v tom čase hrala 1. hokejovú ligu SR. V tej sezóne po 20 kolách postúpili najlepšie dva kluby do Extraligy B, kde sa stretli so 6 klubmi z Extraligy. Tými mužstvami boli HK Spartak Dubnica nad Váhom a HK ŠKP Žilina. Týchto 8 klubov hralo o dve miesta v Extralige pre nasledujúcu sezónu. V tejto časti sezóny, ale už nehral za Dubnicu, ale za HK ŠKP Žilina. Pred sezónou 1999/00 podpísal zmluvu s HC Slovan Bratislava. Za Slovan nastúpil, ale v Extralige len na dva zápasy. Sezónu odohral v 1. hokejovej lige SR za klub HC Harvard Trnava, ktorá bola „B“ mužstvom Slovana Bratislava. Po sezóne odišiel hrať do Česka za klub HC Slovan Ústí nad Labem v miestnej 1.hokejovej lige. Po sezóne prestúpil do belgického klubu HYC Herentals za ktorý hrával v Belgickej lige (Belgian Championship) aj v Belgickom pohári (Belgian Cup). V sezóne 2003/04 odoral za HYC Herentals len Belgický Pohár. V Belgickom pohári odohral svojich posledných 16 stretnutí vo svojej kariére. Po skončení sezóny ukončil aktívnu činnosť.
Spišská Sobota

Spišská Sobota (nem. Georgenberg, maď. Szepesszombat) je od roku 1946 mestská časť mesta Poprad. Nachádza sa v jeho severovýchodnej časti. Počet obyvateľov 2 807 (2015).
Prvá písomná zmienka je z roku 1256. Nachádza sa v severovýchodnej časti mesta nad riekou Poprad. V dejinách najvýznamnejšie z hornospišských miest, v Uhorsku okresné mesto Spišskej stolice. V roku 1567 získalo mesto jarmočné právo. Bola centrom cechov (obuvnícky, čižmársky, krajčírsky, kožušnícky a gombičkársky), obchodu aj kultúrneho života. Vďaka svojej výhodnej polohe sa vyvinula na trhové mesto (odtiaľ aj názov) a po príchode nemeckých kolonistov odvážne konkurovala takým centrám Spiša, akými vtedy boli Levoča a Kežmarok. Od roku 1412 až do roku 1772 v poľskom zálohu.
V roku 1647 udelil panovník Ferdinand III. Spišskej Sobote právoplatný mestský erb s postavou sv. Juraja na štíte, ako typ hovoriaceho erbu, podľa latinského a nemeckého názvu mesta – Mons Sancti Georgi, Georgenberg, teda Jurajov vrch. V 18. storočí zaznamenala Spišská Sobota najväčší rozvoj, napr. v roku 1773 tu bolo 126 remeselníckych majstrov.  Ako jediné spišské mesto malo v roku 1821 kníhkupectvo.
V roku 1876 sa mesto stalo sídlom slúžnovského obvodu, okresného súdu a daňového úradu. V roku 1946 bola pripojená k Popradu. Spišská Sobota má do dnešných dní nádherné zachovalé historické centrum vyhlásené v roku 1950 za mestskú pamiatkovú rezerváciu. Námestie krášlia gotické, renesančné i barokové meštianske domy.
K významným pamiatkam patrí kostol sv. Juraja (pôvodne neskororománsky z roku 1273, ktorý bol v roku 1464 goticky prestavaný), kde môžeme obdivovať neskorogotické krídlové oltáre a hlavný oltár z roku 1516 z dielne Majstra Pavla z Levoče, kaplnka sv. Anny zo začiatku 16. storočia, renesančná zvonica z roku 1598 a evanjelický klasicistický kostol z roku 1777. Kostol sv. Juraja získal cenu Kultúrna pamiatka roka 2011.

Dejiny

Prvá písomná zmienka o Spišskej Sobote siaha až do roku 1256 ako hraničná obec Gánoviec, ale nepochybne existovala už dávno predtým. V roku 1271 boli Spišskej sobote udelené mestské privilégiá. Po druhej svetovej vojne sa začala výstavba novej mestskej časti Spišskej Soboty – Nižany

Vzdelávanie

Vedľa cintorína sa nachádza základná škola s hokejovými a plaveckými triedami a ihriskom.
BBC News

Televízia

BBC News zodpovedá za spravodajské programy – a časť dokumentárneho obsahu – na hlavných televíznych kanáloch BBC, ako aj na britskom kanáli BBC News a za 22 hodín programov na medzinárodnom kanáli BBC World News. Pokrytie pre BBC Parliament je zabezpečované v štúdiách Millbank, aj keď BBC News zabezpečujú obsah. Obsah BBC News je tiež poskytovaný v digitálnych interaktívnych televíznych službách pod značkou BBC Red Button a do roku 2012 na teletextovom systéme Ceefax.
Charakteristická hudba vo všetkých spravodajských programoch BBC bola predstavená v roku 1999 a zložil ju David Lowe, čo bolo súčasťou rozsiahlej zmeny identity značky, ktorá začala v roku 1999. Hlavný motív nebol použitý len v správach na BBC One, ale aj na News 24, BBC World a v regionálnych spravodajských programoch. Lowe bol zodpovedný aj za hudbu v relácii Newsbeat rádia Radio One. Motív prešiel od roku 1999 viacerými zmenami, naposledy v marci 2013.

Rozhlas

BBC Radio News pripravuje vydania pre národné rádiá BBC a zabezpečuje obsah pre miestne rádiá BBC cez General News Service (GNS), čo je interná služba BBC na distribúciu správ. BBC News neprodukuje miestne spravodajské relácie, tie sú vyrábané miestnymi pobočkami. BBC World Service vysiela pre približne 150 miliónov ľudí v angličtine a ďalších 40 jazykoch po celom svete.

Online

BBC News Online sú spravodajskou webstránkou BBC, ktorá bola spustená v novembri 1997. Ide o jednu z najpopulárnejších spravodajských webstránok vo Veľkej Británii s dosahom na viac ako štvrtinu britských internetových používateľov. Celosvetovo má okolo 14 miliónov čitateľov mesačne. Nachádzajú sa na nej medzinárodné správy, ako aj zábava, šport, veda a politické správy.
Od roku 2010 existujú mobilné aplikácie pre Android, iOS a Windows Phone.
Veľa televíznych aj rozhlasových programov je dostupných v službe BBC iPlayer. Kanál BBC News je tiež dostupný 24 hodín denne, zatiaľ čo videá a nahrávky sú dostupné medzi online článkami.
Medné

Geografia

Medné sa nachádza v Ilavskej kotline asi 2 kilometre od pravého brehu rieky Váh medzi mestom Púchov a obcou Lednické Rovne.

Dejiny

Prvá písomná zmienka o Mednom pochádza z roku 1372. Dedina patrila hornouhorskému rodu Medňanských (maď. Mednyánszky), ktorý ju získal v roku 1356. Do roku 1960 bola samostatnou obcou, potom bola pričlenená k Horenickej Hôrke. Od roku 1976 je súčasťou Lednických Rovní.

Doprava

Ústrednou ulicou miestnej časti je Medňanská, ktorú čiastočne tvorí cesta III. triedy 507045 vedúca z Lednických Rovní po centrálnu križovatku v Mednom. Ďalšie ulice sú Kaštieľska, Potočná a Sadová. Do Medného tiež vedie miestna komunikácia z Horenickej Hôrky. Verejná doprava je zabezpečená autobusom z Lednických Rovní.

Historické pamiatky a prírodné krásy

Najvýznamnejšou historickou pamiatkou v Mednom je kaštieľ z 18. storočia (v súčasnosti v súkromnom vlastníctve). V parčíku pri miestnom kaštieli sa nachádza chránený strom Ginko dvojlaločné. Ide o význačný exotický strom – živú skamenelinu. Je to jediný exemplár v okrese Púchov.

Neďaleko kaštieľa sa pod lesom nachádza neogotické mauzóleum (hrobka) z 19. storočia, ktoré je v súčasnosti v dezolátnom stave.

Neznačeným chodníkom (severným smerom) sa môže návštevník vybrať na vychádzku na kopec Skala (471 m n. m., nad osadou Štepnice), na ktorom je umiestnený vysielací stožiar, a otvára sa z neho krásny panoramatický pohľad na Púchov a Belušu.

Kultúra

V roku 1958 vznikla v Mednom dychová hudba Medňanka. Počas svojej existencie Medňanka účinkovala na mnohých podujatiach doma i v zahraničí a zúčastňovala sa na súťažiach a festivaloch. Najväčšou udalosťou bola účasť na medzinárodnom folklórnom festivale vo francúzskom Haguenau v roku 1984. Medňanka sa podieľala na založení Celoslovenskej súťaže malých dychových hudieb v Lednických Rovniach, kde v roku 1971 pod vedením kapelníka Dola Hantáka získala 2. miesto a o rok neskôr 1. miesto i cenu diváka.
Matt Pettinger

Klubový hokej

V sezóne 2005/06 bol hráčom klubu NHL Washington Capitals. V súčasnosti je hráčom Vancouver Canucks, bol vymenený za Matta Cooka.

Reprezentácia

Tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 27.
Galčina

Galčina je mŕtvy keltský jazyk (skupina dialektov) používaný v staroveku v Galii a v strednej oblasti Malej Ázie.
Matúš Macík

Klubová kariéra

Macík debutoval za Ružomberok vo Fortuna lige 18. júla 2015 v zápase proti Skalici. Ružomberok prehral 1–3.
Lasfaillades

Poloha

Lasfaillades má rozlohu 8,32 km². Najvyšší bod je položený 826 m n. m. a najnižší bod 668 m n. m.

Obyvateľstvo

Lasfaillades má 74 obyvateľov (2009).
Graf vývoja obyvateľstva:
Zdroje: INSEE
Alpské lyžovanie na Zimných olympijských hrách 2014 – Slalom žien

Ženský slalom na Zimných olympijských hrách Soči 2014 sa konal v lyžiarskom stredisku Roza Chutor blízko Krasnej Poľany v Rusku, 21. februára, 2014.
Bresse-sur-Grosne

Poloha

Obec má rozlohu 10,02 km². Najvyšší bod je položený 288 m n. m. a najnižší bod 189 m n. m.

Obyvateľstvo

Počet obyvateľov obce je 208 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bahrajnské národné futsalové družstvo mužov

Vrcholné podujatia

Bahrajnské družstvo sa iba 2-krát pokúšalo kvalifikovať na Majstrovstvá sveta FIFA, ale nepodarilo sa mu to.
Majstrovstiev Ázie sa zúčastnilo iba 2-krát, prvý raz v roku 2002 v Indonézii. Po remíze s Kórejskou republikou a výhre nad Brunejom nepostúpilo zo základnej skupiny. Na ďalší turnaj sa z kvalifikácie prebojovalo až v roku 2018. Na finálovom turnaji konanom na Taiwane postúpilo zo základnej skupine do štvrťfinále, v ktorom prehralo s Japonskom.
Raz sa zúčastnilo aj Ázijských halových hier, na ktorých skončilo s jedným bodom za remízu s domácim Vietnamom už v základnej skupine. Najväčší úspech dosiahlo na prvom ročníku majstrovstiev Perzského zálivu v Katare v roku 2013, na ktorom skončilo na bronzovej priečke.
Treffieux

Poloha

Obec má rozlohu 19,12 km². Najvyšší bod je položený 54 m n. m. a najnižší bod 19 m n. m.

Obyvateľstvo

Počet obyvateľov obce je 746 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Froidestrées

Poloha

Obec má rozlohu 4,91 km². Najvyšší bod je položený 221 m n. m. a najnižší bod 147 m n. m.

Obyvateľstvo

Počet obyvateľov obce je 208 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pasly

Poloha

Pasly má rozlohu 3,02 km². Najvyšší bod je položený 149 m n. m. a najnižší bod 38 m n. m.

Obyvateľstvo

Pasly má 1023 obyvateľov (2009).
Graf vývoja obyvateľstva:
Zdroje: INSEE
Maizières (Calvados)

Poloha

Obec má rozlohu 7,15 km². Najvyšší bod je položený 105 m n. m. a najnižší bod 43 m n. m.

Obyvateľstvo

Počet obyvateľov obce je 455 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villiers-Louis

Poloha

Obec má rozlohu 11,07 km². Najvyšší bod je položený 226 m n. m. a najnižší bod 86 m n. m.

Obyvateľstvo

Počet obyvateľov obce je 462 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hures-la-Parade

Poloha

Obec má rozlohu 88,59 km². Najvyšší bod je položený 1 204 m n. m. a najnižší bod 501 m n. m.

Obyvateľstvo

Počet obyvateľov obce je 246 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wimille

Poloha

Obec má rozlohu 22,24 km². Najvyšší bod je položený 109 m n. m. a najnižší bod 2 m n. m.

Obyvateľstvo

Počet obyvateľov obce je 4 277 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pasiphae (mesiac)

Obežná dráha

Pasiphae obieha okolo Jupitera s vysokou excentricitou a vysokou inklináciou retrográdneho obehu. Je po ňom pomenovaná rodina Pasiphae, skupina retrográdnych mesiacov obiehajúcich vo vzdialenosti 22,8 až 24,1 Mm a s inklináciou medzi 144.5° a 158.3°. Obežné prvky sú z roku 2000. Často sa menia v závislosti od slnečných a planetárnych odchyliek. Pasiphae je známy svojou sekulárnou rezonanciou s Jupiterom.

Fyzikálna charakteristika

S priemerom približne 58 km je Pasiphae najväčším retrográdnym a tretím najväčším nepravidelným satelitom po mesiacoch Himalia a Elara. Spektroskopické infračervené merania indikujú, že Pasiphae má asteroidný pôvod. Pravdepodobne je zvyškom po kolízii spolu s ostatnými satelitmi rodiny Pasiphae. V optickom spektre sa javí ako sivý (farebné indexy B-V=0,74 a R-V=0,38) podobne ako asteroidy typu C.
Ján Vladimír Jamnický

Rodina

Jeho syn Ján Jamnický je známy slovenský režisér, herec, scenárista a divadelný pedagóg.

Životopis

Po ukončení gymnázia v Liptovskom Mikuláši študoval v rokoch 1896 – 1900 teológiu na evanjelickom kolégiu v Prešove. V roku 1900 získal po absolvovaní odbornej kňazskej skúšky kňazský diplom. Hodnosť Th Dr. získal na Teologickej fakulte v Paríži. 
V máji roku 1903 ho zvolila cirkevná obec v Jasenovej za farára. Pobudol v Jasenovej do roku 1909, keď ho povolali za kňaza do Nemeckej Ľupče (v súčasnosti Partizánska Ľupča). V cirkevnom zbore v Jasenovej vyvíjal nielen duchovnú činnosť, ale venoval sa aj hospodárskemu pozdvihnutiu slovenských evanjelikov. Vynikal ako znamenitý liturg a kazateľ, hudobný teoretik i praktik. Od roku 1919 pôsobil ako profesor teológie na Teologickej vysokej škole ev. a. v. cirkvi na Slovensku v Bratislave. Fakulta bola v dôsledku štátoprávnych zmien v roku 1939 premenovaná na Slovenskú evanjelickú bohosloveckú fakultu v Bratislave. V rokoch 1933 – 1936 a 1942 – 1943 bol dekanom fakulty. Po zoštátnení bohosloveckých fakúlt bol 5. októbra 1950 na vtedajšej Slovenskej evanjelickej bohosloveckej fakulte štátnymi orgánmi vymenovaný nový učiteľský zbor. Podľa vládneho nariadenia č. 58 zo 14. 7. 1950 o bohosloveckých fakultách nedostal spolu s ďalšími štyrmi profesormi dekrét ani Ján Vladimír Jamnický. Autor viacerých vysokoškolských účebníc, množstva článkov a štúdií v cirkevných časopisoch. Jeden z prekladateľov Novej zmluvy.
Býk (znamenie)

Býk (Taurus) je astrologické znamenie, ktoré je asociované s rovnomenným súhvezdím. V tropickom zvieratníku sa v ňom Slnko nachádza od 20. apríla do 20. mája, v siderickom zvieratníku v súčasnosti od 13. mája do 19. júna. Znamenie Býk je tradične späté s planétou Venuša. Opačným znamením Býka je Škorpión a tieto dve znamenia sú vo všeobecnosti považované za sexuálne najcitlivejšie zo všetkých znamení.

Niektorí významní ľudia narodení v tomto znamení

Adele
Audrey Hepburnová
Bono Vox
David Beckham
Honoré de Balzac
Jack Nicholson
Jiřina Bohdalová
Laetitia Castová
Natalia Oreirová
Penélope Cruzová
Pierce Brosnan
Renée Zellwegerová
Urville (Calvados)

Poloha

Obec má rozlohu 6,02 km². Najvyšší bod je položený 136 m n. m. a najnižší bod 66 m n. m.

Obyvateľstvo

Počet obyvateľov obce je 474 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kazanská katedrála (Petrohrad)

Kazanská katedrála (rus. Каза́нский кафедра́льный собо́р - Kazanskij kafedraľnyj sobor) patrí medzi najkrajšie pravoslávne katedrály na území Ruska. Na prvý pohľad sa výrazne odlišuje od iných pravoslávnych chrámov v meste a v celom Rusku, pretože nebola postavená v tradičnom ruskom štýle.

História

Ruský imperátor Pavol I. túžil po spojení pravoslávia s katolíckou cirkvou, a preto si prial v hlavnom meste postaviť chrám, ktorý by túto jednotu reprezentoval. Preto nám katedrála pripomína aj so svojou kolonádou Chrám svätého Petra v Ríme. Katedrála je vybudovaná na Nevskom prospekte v klasicistickom architektonickom štýle. Začala sa budovať v roku 1801 za vlády imperátora Alexandra I. a jej hlavným architektom bol Andrej Voronichin. Stavba bola dokončená v roku 1811. Stala sa aj symbolom víťazstva ruskej armády nad Napoleonovou armádou a v interiéri sa nachádza mohyla slávneho ruského vojvodcu M. I. Kutuzova. Pred chrámom sú umiestnené aj sochy veľkých ruských vojvodcov. Prvá patrí M. I. Kutuzovovi a druhá Barclaymu de Tolly. Ich autorom je Boris Orlovský. V interiéri sa nachádza vzácna ikona Matky Božej Kazanskej, ktorá sa do Petrohradu dostala z Moskvy v roku 1712 a do chrámu sa dostala v roku 1811. Počas komunistickej diktatúry bol chrám zmenený na Múzeum dejín ateizmu.

Súčasnosť

25. mája 1991 sa v nej opäť konala prvá pravoslávna bohoslužba a neskôr bol vrátený Ruskej pravoslávnej cirkvi. Od 31. decembra 2000 získal chrám status katedrálneho chrámu Sankt-Peterburskej eparchie.
Generálny štáb Ozbrojených síl Slovenskej republiky

Generálny štáb Ozbrojených síl Slovenskej  republiky je organizačnou časťou Ministerstva obrany Slovenskej republiky a zabezpečuje velenie Ozbrojených síl Slovenskej republiky. Generálny štáb Ozbrojených síl Slovenskej  republiky sídli v Bratislave a na čele generálneho štábu je náčelník generálneho štábu, ktorý velí ozbrojeným silám. Náčelníka generálneho štábu vymenúva a odvoláva prezident Slovenskej republiky na návrh vlády. Je podriadený ministrovi obrany, ktorému zodpovedá za výkon svojej funkcie. Náčelníkom Generálneho štábu Ozbrojených síl Slovenskej republiky je od 6. mája 2014 generál Ing. Milan Maxim. Predošlým náčelníkom bol od 15. decembra 2011 generálmajor Ing. Peter Vojtek.
Na zabezpečenie jednotného velenia ozbrojeným silám v čase vojny a vojnového stavu sa vytvára hlavné miesto velenia ozbrojených síl; vytvára ho generálny štáb po doplnení profesionálnymi vojakmi z veliteľstva pozemných síl, veliteľstva vzdušných síl a veliteľstva síl výcviku a podpory.
Bývalý náčelník GŠ, gen. Ľubomír Bulík zaviedol v roku 2005 tradíciu piatkov po anglicky. Brífingy GŠ sa tak uskutočňujú v jednom z oficiálnych jazykov NATO. „Sme súčasťou Severoatlantickej aliancie, kde partneri medzi sebou oficiálne používajú angličtinu a francúzštinu. Udržiavať si vysokú úroveň znalosti jazyka je preto nevyhnutné,“ vysvetlil jeho nástupca generálmajor Peter Vojtek, ktorý v tradícii bude pokračovať.
Chamblet

Polohopis

Chamblet má rozlohu 20,5 km². Najvyšší bod je položený 393 m n. m. a najnižší bod 279 m n. m.

Obyvateľstvo

Chamblet má 1069 obyvateľov (2009).
Graf vývoja obyvateľstva:
Zdroje: INSEE
Benigna

Benigna (maď. Magyar Benigna; † po r. 1523) bola uhorská šľachtičná, v Maďarsku známa renesančná postava.

Biografia

Benigna bola dcérou uhorského vojvodcu Blažeja Maďara. Ten si na vojenských výpravách obľúbil talentovaného Pavla z Abovskej Kiniže. Toto priateľstvo spečatil adopciou a Pavol Kiniži sa stal jeho synom. Neskôr mu dal za manželku aj svoju mladú dcéru Benignu. Vekove nerovné manželstvo skončilo v roku 1494 smrťou Pavla Kinižiho a z Benigny sa stala veľmi bohatá vdova. Zdedila majetky aj po otcovi, ktorý zomrel v roku 1490. Vlastnila tak aj panstvá na Považí, vrátane hradu Strečno.
V roku 1495 sa Benigna vydala za Mareka Myslenoviča (Mišljenović), chorvátsko-slavónsko-dalmátskeho bána a kapitána Budínskeho hradu. V roku 1508 však po páde z koňa zomrel. Tretie manželstvo uzavrela Benigna o rok neskôr (1509) s Gregorom Kerekym. Po desiatich rokoch ho vraj pre jeho zlú, krutú a zištnú povahu nechala zhodiť z hradnej bašty. Za túto vraždu bola odsúdená na stratu hlavy a majetkov. Kráľ ju však nakoniec omilostil. Roku 1523 predala hrad Strečno Jánovi Zápoľskému. Ďalšie stopy o nej miznú, podľa maďarskej historiografie vraj zomrela v roku 1526.

Literárna pamiatka

Do histórie sa zapísala hlavne po maďarsky napísanou modlitebnou knihou, ktorú pre ňu vytvorili mnísi v kláštore sv. Michala v Nagyvázsony. Zachovala sa v dvoch exemplároch: Festetich kodex z roku 1493 a Czech kodex z roku 1513.
Oko

Oko (lat. oculus) je orgán reagujúci na svetlo. V priebehu vývoja živočíchov došlo k výraznému rozvoju od svetlocitlivých orgánov reagujúcích iba na to, či svetlo je alebo nie je, až po „jednoduché“ oko u stavovcov (vrátane človeka) a hlavonožcov a zložené oko u článkonožcov.
Veľa živočíchov (vrátane cicavcov, vtákov, plazov a niektorých rýb) má oči umiestnené na jednej strane hlavy, čo im umožňuje trojrozmerné binokulárne videnie - jednotlivé obrázky z oboch očí sa skladajú do jedného, ktorý vnímame. Oproti tomu existuje monookulárne videnie, kedy živočích vníma súčasne dva rozdielne obrazy, ako napríklad zajac alebo chameleón. Optické chyby, spôsobené ohybom svetla na zrenici príliš malých očí jednoduchého typu, prakticky znemožňujú ich používanie, preto by pre drobné druhy hmyzu boli také oči bezcenné.
Pont-Scorff

Poloha

Obec má rozlohu 23,5 km². Najvyšší bod je položený 72 m n. m. a najnižší bod 2 m n. m.

Obyvateľstvo

Počet obyvateľov obce je 3 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grane

Poloha

Obec má rozlohu 44,84 km². Najvyšší bod je položený 505 m n. m. a najnižší bod 113 m n. m.

Obyvateľstvo

Počet obyvateľov obce je 1 730 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villecien

Poloha

Obec má rozlohu 7,6 km². Najvyšší bod je položený 214 m n. m. a najnižší bod 72 m n. m.

Obyvateľstvo

Počet obyvateľov obce je 407 (2009).
Nasledujúci graf zobrazuje vývoj počtu obyvateľov v obci.
Zdroje: INSEE